Cambridge University Press

Οι Εκδόσεις του Πανεπιστημίου του Κέιμπριτζ (Cambridge University Press & Assessment) αποτελούν τμήμα του Πανεπιστημίου του Κέιμπριτζ. Είναι ένας παγκόσμιος ακαδημαϊκός/επιστημονικός και εκπαιδευτικός εκδοτικός οίκος, με πωλήσεις σε όλο τον κόσμο, εκδοτικά κέντρα και γραφεία σε περισσότερες από 40 χώρες. Οι συγγραφείς των έργων που έχει εκδώσει έως τώρα προέρχονται από περισσότερες από εκατό διαφορετικές χώρες. Εκδίδει επίσης πάνω από 380 επιστημονικά ερευνητικά περιοδικά. Στα βιβλία του περιλαμβάνονται μονογραφίες, έργα αναφοράς, πανεπιστημιακά εκπαιδευτικά συγγράμματα και σχολικά βιβλία, όπως και εγχειρίδια διδασκαλίας και εκμαθήσεως της αγγλικής γλώσσας. Είναι ταυτοχρόνως ένας από τους κορυφαίους παρόχους εκπαιδευτικών αξιολογήσεων (assessments) και εξεταστικούς οργανισμούς στον κόσμο, παρέχοντας αξιολόγηση σε περισσότερους από οκτώ εκατομμύρια μαθητές σε περισσότερες από 170 χώρες κάθε χρόνο. Διαχειρίζεται αρκετούς τέτοιους οργανισμούς: Oxford, Cambridge and RSA Examinations (OCR), Cambridge Assessment International Education, Cambridge Assessment Admissions Testing και Cambridge Assessment English.

 Οι Εκδόσεις του Πανεπιστημίου του Κέιμπριτζ είναι ο παλαιότερος πανεπιστημιακός εκδοτικός οίκος στον κόσμο (με δεύτερο τον Oxford University Press). Προήλθε από το βασιλικό διάταγμα (litterae patentes) του Ερρίκου Η΄ της Αγγλίας το έτος 1534 που έδινε στο Πανεπιστήμιο του Κέιμπριτζ το δικαίωμα να εκδίδει βιβλία. Γνωστες προσωπικότητες που είδαν βιβλία τους να εκδίδονται από τον οίκο είναι μεταξύ άλλων οι Τζον Μίλτον, Γουίλιαμ Χάρβεϋ, Ισαάκ Νεύτων, Μπέρτραντ Ράσελ και Στήβεν Χόκινγκ.Η εκτύπωση βιβλίων άρχισε από το ίδρυμα όταν ο πρώτος Πανεπιστημιακός Τυπογράφος, ο Τόμας Τόμας, ίδρυσε τυπογραφείο το 1584. Τον Ιούλιο του 1697 ο Duke of Somerset δάνεισε 200 λίρες στο Πανεπιστήμιο του Κέιμπριτζ «προς τους σκοπούς του εκδοτικού οίκου και του τυπογραφείου».Ο οίκος άρχισε να χρησιμοποιεί ατμοκίνητα μηχανικά πιεστήρια τη δεκαετία του 1850. Την ίδια εποχή απέρριψε την έκδοση ενός μεγάλου λεξικού της αγγλικής γλώσσας, ο συντάκτης του οποίου Τζέιμς Μάρεϋ στράφηκε κατόπιν αυτού στον οίκο του Πανεπιστημίου της Οξφόρδης, που το εξέδωσε: πρόκειται για το μετέπειτα περίφημο Oxford English Dictionary.Το 1981 ο οίκος έκτισε ένα νέο κτήριο για τις αυξανόμενες ανάγκες του, το λεγόμενο «Edinburgh Building» με ενωμένη αποθήκη. Το 1986 οι Εκδόσεις του Πανεπιστημίου του Κέιμπριτζ αγόρασαν τον ιστορικό οίκο θρησκευτικών εκδόσεων Eyre & Spottiswoode, γεγονός που έδωσε στις Cambridge University Press τον παλαιό και μοναδικό τίτλο του «Εκδότου της Βασιλίσσης».Το 2012 ο οίκος πώλησε το εκτυπωτικό τμήμα του στην εταιρεία «MPG Books Group» και από τότε χρησιμοποιεί άλλα τυπογραφεία σε όλο τον κόσμο για τις ανάγκες του. Το 2021 οι Εκδόσεις του Πανεπιστημίου του Κέιμπριτζ συγχωνεύθηκαν με το Συνδικάτο Τοπικών Εξετάσεων του Πανεπιστημίου (University of Cambridge Local Examinations Syndicate), δημιουργώντας το νομικό πρόσωπο Cambridge University Press & Assessment. Ανωνύμου: The Student's Guide to the University of Cambridge, Third Edition, Revised and Partly Re-written, Deighton Bell, 1874. Επανεκδόθηκε από Cambridge University Press, Cambridge 2009, ISBN 978-1-108-00491-6. Ανωνύμου: War Record of the Cambridge University Press 1914–1919, Cambridge University Press, 1920 και 2009, ISBN 978-1-108-00294-3 Black, Michael: A Short History of Cambridge University Press, 2000, ISBN 978-0-521-77572-4 Black, Michael: Cambridge University Press 1584-1984, πρόλογος του Gordon Johnson, 2000, ISBN 978-0-521-66497-4 McKitterick, David: A History of Cambridge University Press, Volume 1: Printing and the Book Trade in Cambridge, 1534-1698, 1992, ISBN 978-0-521-30801-4 McKitterick, David: A History of Cambridge University Press, Volume 2: Scholarship and Commerce, 1698-1872, 1998, ISBN 978-0-521-30802-1 McKitterick, David: A History of Cambridge University Press, Volume 3: New Worlds for Learning, 1873–1972, 1998, ISBN 978-0-521-30803-8 A Brief History of Cambridge University Press